მღვდელი
მღვდელი — ეკლესიის მსახური. ძველ აღთქმაში ეკლესიის მსახურები სამ ხარისხად იყოფოდნენ: ლევიტელი, მღვდელი და მღვდელმთავარი. ახალ აღთქმაში — დიაკონი, მღვდელი, მღვდელმთავარი. მოციქულთა დადგენილების თანახმად, მღვდლის ხელდასმა (კურთხევა) ხდება ეპისკოპოსის მიერ საღმრთო ლიტურგიის დროს. მართლმადიდებელ ეკლესიაში მღვდელს ევალება ქადაგების წარმოთქმა, წირვა-ლოცვა და რელიგიის წესების შესრულება. მღვდელს მხოლოდ ერთხელ ქორწინების უფლება აქვს.